《陪斌笠耕观察破山寺用常少府韵》
清代·钱泳

步屧青山郭，寻幽秪树林。云封樵径滑，花雨石幢深。

觅句通禅悦，焚香证道心。使君同少府，千载有知音。

作者简介：（1759—1844）江苏金匮人，初名鹤，字立群，号台仙、梅溪。诸生。尝客游毕沅幕中。与翁方纲、包世臣等人交游。工篆、隶、诗画，精镌碑版，学识渊博。有《履园丛话》、《说文识小录》、《梅花溪诗钞》、《兰林集》。